[{"text_idx": "#000000", "text": "Gwybod sut a phryd i alw am help"}, {"text_idx": "#000003", "text": "So\u0302n am ddiogelwch...a Mentro\u2019n Gall!"}, {"text_idx": "#000004", "text": "Gall Mentro\u2019n Gall eich helpu i ennyn diddordeb eich cwsmeriaid gyda\u2019r wybodaeth sydd ei hangen arnynt i fwynhau\u2019r awyr agored yn ddiogel. Mae Mentro\u2019n Gall yma i\u2019ch helpu i gadw\u2019ch cwsmeriaid yn ddiogel ac yn gyfforddus yn yr awyr agored, fel eu bod nhw\u2019n dychwelyd i ddiddori eu ffrindiau gyda straeon difyr am eu hanturiaethau gwych."}, {"text_idx": "#000005", "text": "Mae Mentro\u2019n Gall yn ymgyrch sy\u2019n cael ei chyflawni gan sefydliadau partner niferus i ddarparu\u2019r holl wybodaeth hanfodol sydd ei hangen er mwyn i bobl fynd allan i\u2019r awyr agored, yn hyderus eu bod wedi paratoi i gael diwrnod gwych.\nDatblygir negeseuon Mentro\u2019n Gall gan arbenigwyr o sefydliadau diogelwch a chwaraeon blaenllaw"}, {"text_idx": "#000006", "text": "Mae miloedd o bobl yn cychwyn ar antur yn yr awyr agored bob dydd. Mae rhai yn dewis chwaraeon egni\u0308ol fel dringo creigiau neu arfordira, mae eraill yn cymryd agwedd llai eithafol fel cerdded, beicio neu chwarae ar y traeth gyda\u2019r teulu. Bydd y mwyafrif yn cael amser gwych ac yn mynd ag atgofion gwerthfawr adref gyda nhw; i rai bydd eu diwrnod yn cael ei ddifetha am eu bod wedi teimlo\u2019n anghysurus, wedi dod yn anghyffyrddus o agos i beryglon neu ddamweiniau a bydd yn rhaid i rai gael cymorth gan y gwasanaethau achub a brys. Gellid bod wedi osgoi llawer o\u2019r digwyddiadau hyn yn ddigon hawdd mewn gwirionedd; gydag ychydig o waith paratoi ymlaen llaw, gall pawb helpu i sicrhau bod eu hantur yn atgof gwerthfawr, nid yn hunllef."}, {"text_idx": "#000007", "text": "Rydym wedi creu\u2019r pecyn cymorth hwn er mwyn ei gwneud yn hawdd i chi helpu i hyrwyddo\u2019r negeseuon Mentro\u2019n Gall i\u2019ch cwsmeriaid. Rydym wedi darparu cyfres o adnoddau a syniadau sy\u2019n barod i chi eu defnyddio, felly darllenwch ymlaen, cydiwch yn yr awenau a gadewch i ni annog pobl i fynd allan i fwynhau ein harfordir a\u2019n cefn gwlad!"}, {"text_idx": "#000008", "text": "Drwy weithio gydag Mentro\u2019n Gall rydych yn cefnogi ein timau Achub Mynydd, trwy gydweithio, gallwn leihau nifer y digwyddiadau y gellir eu hosgoi y mae\u2019r gwasanaethau achub a brys yn gorfod ymdrin a\u0302 nhw bob blwyddyn."}, {"text_idx": "#000009", "text": "Gwnewch eich diwrnod da yn un gwell fyth"}, {"text_idx": "#000010", "text": "Mae Mentro\u2019n Gall yn darparu naratif i arwain sgyrsiau am ddiogelwch."}, {"text_idx": "#000011", "text": "Trwy hyrwyddo\u2019r negeseuon Mentro\u2019n Gall gallwch fod yn sicr eich bod yn darparu\u2019r arferion da y cytunwyd arnynt, yn seiliedig ar y wyddor ymddygiad ddiweddaraf."}, {"text_idx": "#000012", "text": "Gweithio gyda negeseuon Mentro\u2019n Gall DU"}, {"text_idx": "#000013", "text": "Os yw\u2019ch cwsmeriaid yn ymwybodol o bwysigrwydd paratoi ar gyfer eu hanturiaethau awyr agored cyn eu hymweliad, y mwyaf tebygol ydynt o gychwyn gyda\u2019u hoffer a\u2019r dillad priodol ac yn gwybod sut i aros yn ddiogel."}, {"text_idx": "#000014", "text": "O\u2019r cychwyn cyntaf, pan fydd pobl yn dechrau meddwl am eu gweithgaredd ac yn ymchwilio iddo, trwy gyfrwng eu proses archebu a dro ar o\u0302l tro yn ystod eu hymweliad rydym am i bobl barhau i ddod ar draws negeseuon Mentro\u2019n Gall."}, {"text_idx": "#000015", "text": "Mae eich cysylltiadau chi a\u0302\u2019ch cwsmeriaid yn chwarae rhan bwysig wrth gyfathrebu fel hyn."}, {"text_idx": "#000016", "text": "Nid dychryn pobl ydi\u2019r bwriad ac nid rhoi cyfarwyddiadau ychwaith, y nod ydi atgoffa pobl yn dyner bod yna bethau syml y gallant eu gwneud i sicrhau eu bod yn cael diwrnod mwy pleserus (a mwy diogel)."}, {"text_idx": "#000017", "text": "Y man cychwyn gorau ar gyfer cyfathrebu ynghylch diogelwch awyr agored yw\u2019r 3 chwestiwn Mentro\u2019n Gall;"}, {"text_idx": "#000020", "text": "Mae\u2019r cwestiynau hyn yn siw\u0302r o fod yn ddefnyddiol ar gyfer y rhai mwyaf profiadol hyd yn oed. Mae Mentro\u2019n Gall yn \u2018siop un stop\u2019 sy\u2019n darparu atebion cynhwysfawr i\u2019r cwestiynau hyn. Mae negeseuon Mentro\u2019n Gall yn ymdrin ag ystod eang o weithgareddau awyr agored; dilynwch y dolenni isod i ddarganfod mwy:"}, {"text_idx": "#000021", "text": "Gwneud diwrnod da eich cwsmer yn un gwell fyth"}, {"text_idx": "#000022", "text": "Mae Mentro\u2019n Gall yn golygu mwy na dim ond cadw\u2019n ddiogel, mae\u2019n golygu mwynhau diwrnod o gerdded heb oeri, gwlychu na theimlo\u2019n ofnus, neu fynd allan ar y dw\u0302r gan wybod bod gennych chi\u2019r wybodaeth a\u2019r sgiliau i gofleidio\u2019r amodau. Trwy fod yn glyfar yn y modd yr ydych yn darparu gwybodaeth diogelwch gallwch gynyddu\u2019r siawns y bydd eich cwsmeriaid yn cael ymweliad pleserus iawn ac yn mynd adref yn awyddus i ymweld eto. Nid yw\u2019n golygu bod yn rhaid rhoi darlith iddyn nhw, na darparu rhestr o bethau i\u2019w gwneud a pheidio a\u0302\u2019u gwneud, yn syml, mae\u2019n golygu rhoi rhai awgrymiadau ysgafn i annog pobl i ystyried eu diogelwch."}, {"text_idx": "#000023", "text": "Gwnewch negeseuon diogelwch yn rhan o\u2019ch dulliau cyfathrebu reolaidd a\u0302\u2019ch gwesteion/cwsmeriaid"}, {"text_idx": "#000024", "text": "Ble \u2013 Meddyliwch am eich pwyntiau cyffwrdd gyda\u2019ch gwesteion a\u2019r cyfleoedd maen nhw\u2019n eu cynnig"}, {"text_idx": "#000025", "text": "Wrth gyrraedd \u2013 derbynfa a mannau cyhoeddus\nCyfryngau cymdeithasol, blogiau, flogiau, cylchlythyrau\nFfurflenni archebu a chadarnhau taliad"}, {"text_idx": "#000026", "text": "Sut a Phryd \u2013 Ystyriwch sut a phryd y gallech chi annog eich gwesteion i feddwl am ddiogelwch wrth gynllunio eu diwrnod."}, {"text_idx": "#000027", "text": "ychwanegwch negeseuon Mentro\u2019n Gall at eich neges yn cadarnhau eu harcheb / arhosiad a gyda\u2019r wybodaeth sydd yr ystafell\narddangoswch bosteri neu dangoswch y fideos Mentro\u2019n Gall yn y dderbynfa (eydd)\ndefnyddiwch wefan Mentro\u2019n Gall fel ffynhonnell cynnwys ar gyfer eich cylchlythyrau, flogiau a blogiau\nar eich bwydlenni ychwanegwch ddolen at ragolygon y tywydd neu argraffwch a gosodwch y rhagolygon dyddiol ar eich byrddau brecwast; gallwch ddefnyddio\u2019r cod QR Mentro\u2019n Gall yn y modd hwn hefyd"}, {"text_idx": "#000028", "text": "ychwanegwch daflen at eich bagiau\nrhowch ddolen gwefan ar waelod eich derbynebau\narddangoswch god QR Mentro\u2019n Gall yn eich man gwerthu"}, {"text_idx": "#000029", "text": "Mae tri chwestiwn Mentro\u2019n Gall yn fan cychwyn delfrydol, defnyddiwch y rhain i annog pobl i gynllunio i sicrhau eu bod yn aros yn ddiogel ac yn gyfforddus. Defnyddiwch wefan Mentro\u2019n Gall i gael syniadau ynghylch sut i roi gwybodaeth fwy manwl am ddiogelwch. Mae croeso i chi godi cynnwys yn uniongyrchol o wefan Mentro\u2019n Gall, cynlluniwyd y wefan i fod yn hawdd i\u2019w defnyddio; y cyfan a ofynnwn ydi eich bod yn cydymffurfio a\u0302 Chanllawiau Cyfathrebu a Brand Mentro\u2019n Gall."}, {"text_idx": "#000030", "text": "Fel arall, gallwch gysylltu a\u0302 Mentro\u2019n Gall; siop un stop ar gyfer yr atebion ar gyfer yr holl ymholiadau diogelwch awyr agored. Mae dolen y cod QR at wefan Mentro\u2019n Gall yn ffordd hawdd ac effeithiol o gysylltu."}, {"text_idx": "#000031", "text": "Ydych chi\u2019n meddwl tybed beth ddylai pwnc y dydd fod ar gyfer eich negeseuon cyfryngau cymdeithasol? Efallai y bydd ein negeseuon allweddol ni o gymorth i chi."}, {"text_idx": "#000032", "text": "Er enghraifft, mae\u2019r sgwrs yn tueddu i droi tuag at drafod y tywydd yn y DU o hyd! Os yw\u2019r rhagolygon ar gyfer y penwythnos yn edrych yn wych a\u2019ch bod yn cynnig bargen arbennig am benwythnos, yna efallai y byddwch chi\u2019n trydar;"}, {"text_idx": "#000033", "text": "Wedi gweld y rhagolygon? Paciwch eich eli haul a\u2019ch esgidiau cerdded ac anelwch am y mynyddoedd am y penwythnos! Cewch groeso cynnes a mwynhau cefn gwlad godidog gyda\u2019n bargen munud olaf! #MentrwchYnGall"}, {"text_idx": "#000034", "text": "Awydd archwilio ein harfordir hyfryd o\u2019r mo\u0302r \u2013 yna dewch i fwynhau caiacio mo\u0302r! Arhoswch gyda ni\u2019r penwythnos hwn a gadewch i\u2019r arbenigwyr @eichbusnes ddangos sut i fynd ati i #Fentro\u2019nGall"}, {"text_idx": "#000035", "text": "Cynlluniwyd negeseuon Mentro\u2019n Gall fel ei bod yn rhwydd i chi ddarparu cyngor diogelwch trwy eich negseuon cyfryngau cymdeithasol. Mae yna lawer o ffilmiau a phosteri Mentro\u2019n Gall i chi eu lawrlwytho a\u2019u rhannu, felly p\u2019un a yw\u2019ch sianel cyfryngau cymdeithasol o ddewis yn Trydar/Twitter, TikTok, Instagram, Facebook neu Snapchat, edrychwch a dechreuwch bostio!"}, {"text_idx": "#000036", "text": "Nid yw\u2019n gyfrinach bod gwybodaeth am ddiogelwch yn aml yn tueddu i fod yn ddiflas ac mae\u2019r rhan fwyaf o bobl yn annhebygol o glicio ar dab gyda diogelwch yn y teitl, felly, mwy fyth o reswm i fod yn greadigol! Rydych chi\u2019n adnabod eich cwsmeriaid yn well na neb a byddwch yn gallu dod o hyd i ffyrdd newydd o gynnwys negeseuon Mentro\u2019n Gall i\u2019ch naratif."}, {"text_idx": "#000037", "text": "Trwy wreiddio cyngor yn eich cynnwys cyffredinol yn hytrach na chyflwyno negeseuon diogelwch ar eu pennau eu hunain, gallwch ddechrau annog pobl i ystyried beth sydd angen iddynt ei wneud i gael diwrnod gwych. Gallwch gymryd cynnwys yn uniongyrchol o wefan Mentro\u2019n Gall a\u2019i gynnwys yn eich gwefan chi, neu fewnosod rhai o\u2019n fideos a\u2019n graffeg; cymerwch olwg, lawrlwythwch ac mewnosodwch."}, {"text_idx": "#000038", "text": "Beth am greu dolen at ein hawgrymiadau ynghylch offer sylfaenol a phethau ychwanegol dewisol i\u2019ch cadw\u2019n ddiogel ac yn gyfforddus ymhlith eich gwybodaeth ar \u2018Pethau i\u2019w gwneud yn yr ardal\u2019."}, {"text_idx": "#000039", "text": "Soniwch am y pethau pwysig"}, {"text_idx": "#000040", "text": "Gyda\u2019r wybodaeth a\u2019r ddealltwriaeth gywir gallwch chi a\u2019ch staff gynnal sgwrs bwysig i sicrhau bod eich gwesteion yn cael diwrnod allan gwych a diogel ... efallai y byddwch yn achub bywyd rhywun hyd yn oed!"}, {"text_idx": "#000041", "text": "Mae Mentro\u2019n Gall yn helpu eich staff i gynnwys rhywfaint o wybodaeth diogelwch sy\u2019n \u2018arferion da\u2019 syml yn ystod eu sgyrsiau gyda gwesteion. Mae angen iddynt wybod beth yw\u2019r wybodaeth gywir i\u2019w rhoi a\u2019r ffordd orau i\u2019w ddweud. Gall Mentro\u2019n Gall roi\u2019r hyder i\u2019ch staff ddweud \u201cos ydych chi\u2019n mynd i wneud hynny, mae angen i chi...\u201d Dylai gael ei wneud mewn ffordd gadarnhaol, nid i achosi ofn."}, {"text_idx": "#000042", "text": "Trafodwch Mentro\u2019n Gall yn eich cyfarfodydd staff a rhowch amser iddynt ymgyfarwyddo a\u0302\u2019r wefan a\u2019r negeseuon, fel eu bod nhw\u2019n hyderus eu bod yn rhoi cyngor da. Gofynnwch i\u2019ch staff roi y 3 chwestiwn a ofynnwyd fwyaf iddynt yn ymwneud a\u0302 diogelwch at ei gilydd yn ystod y mis hwnnw a thrafod beth fyddai atebion Mentro\u2019n Gall. Mae\u2019r cwestiynau\u2019n debygol o amrywio o fis i fis, felly dros amser bydd eich staff yn dod yn hyddysg wrth ddarparu\u2019r cyngor arbenigol sydd ei angen i helpu\u2019ch gwesteion i gadw\u2019n ddiogel."}, {"text_idx": "#000043", "text": "Gall y sgwrs rydych chi a\u2019ch staff yn ei chael gyda\u2019ch gwesteion am eu cynlluniau ar gyfer y diwrnod fod yn ddylanwadol iawn, rydym wedi llunio rhai awgrymiadau gyda\u2019r bwriad o siarad am ddiogelwch heb ddychryn pobl o ddifri na\u2019u diflasu i farwolaeth \u2018chwaith!"}, {"text_idx": "#000044", "text": "Defnyddiwch y 3 chwestiwn Mentro\u2019n Gall bob amser wrth sgwrsio a\u0302 chwsmeriaid am eu cynlluniau ar gyfer y diwrnod. Gofynnwch iddyn nhw:"}, {"text_idx": "#000045", "text": "A oes ganddynt y wybodaeth a\u2019r sgiliau ar gyfer y gweithgareddau y maent yn eu cynllunio?Os ydyn nhw\u2019n bwriadu mwynhau amser ar ddw\u0302r neu\u2019n agos ato, ydyn nhw\u2019n gwybod am sioc dw\u0302r oer \u2013 gall hyd yn oed nofwyr cryf fyndi drafferthion. Os ydyn nhw\u2019n anelu i ddringo copa ydyn nhw\u2019n ddigon ffit, ydyn nhw\u2019n gwybod sut i ddarllen map (ac ydyn nhw\u2019n gwybod y dylen nhw gario un a gwybod sut i\u2019w ddarllen?)"}, {"text_idx": "#000046", "text": "Ydyn nhw\u2019n gwybod sut fydd y tywydd?Bydd angen iddyn\u2019 nhw wybod y rhagolygon ar gyfer yr holl amser maen nhw\u2019n bwriadu bod allan a hefyd yn ymwybodol o ba mor wahanol y gall y tywydd fod ar y copaon o\u2019i gymharu a\u0302\u2019r maes parcio."}, {"text_idx": "#000047", "text": "Oes ganddyn nhw\u2019r offer cywir?I\u2019r rhai sy\u2019n bwriadu padlfyrddio mae\u2019n hanfodol bod ganddynt gymhorthydd hynofedd sy\u2019n ffitio\u2019n iawn yn ogystal a\u0302 thennyn wedi\u2019i gysylltu\u2019n gywir. I\u2019r rhai sy\u2019n mynd i gerdded mae angen iddyn nhw gario haenau cynnes a dillad gwrth-ddw\u0302r \u2013 mae ein tywydd yn y DU yn hynod gyfnewidiol."}, {"text_idx": "#000048", "text": "Dylech annog cwsmeriaid i ymweld a\u0302 bob amser;gwnewch yn siwr bod y Cod QR yn hawdd i gael ato, gallai fod ar eich hysbysfwrdd, neu ar eich bwydlenni ... ?"}, {"text_idx": "#000049", "text": "Bydd y cyngor cywir yn amrywio yn o\u0302l tymhorau, tywydd, lleoliad a gweithgaredd,felly mae\u2019r amser y mae eich staff yn ei dreulio yn ystyried y negeseuon sy\u2019n berthnasol i\u2019ch gwesteion wirioneddol yn werthfawr. Mae trafodaeth gyflym yn eich cyfarfodydd staff yn ffordd dda o atgoffa pobl am faterion."}, {"text_idx": "#000050", "text": "Gwenewch yn siw\u0302r eich bod chi a\u2019ch staff yn gyfarwydd a\u0302 ffynonellau gwybodaeth dibynadwy y gallwch chi ymddiried ynddynt ynghylch ble i fynd a beth i\u2019w wneaud. Mae Awdurdod Parc Cenedlaethol Ardal y Llynnoedd a\u2019r Ymddiriedolaeth Genedlaethol bob amser yn ddewisiadau da (ac maent hefyd yn bartneriaith Mentro\u2019n Gall!)."}, {"text_idx": "#000052", "text": "AdventureSmart.uk has all the safety information your customers might need in one place! You can link to the home page or to specifictopic pages. Whatever their chosen activity there are activity-specific messages and gear lists developed in partnership with theleading safety and sporting organisations."}, {"text_idx": "#000053", "text": "There are a number of ready-made AdventureSmart assets i.e. films, posters, key messages etc for you to use. They are designed tomake it easy for you to use in your digital content, socials and print."}, {"text_idx": "#000054", "text": "Datblygwyd y rhain mewn partneriaeth ag arbenigwyr blaenllaw. Mae\u2019r pynciau\u2019n cynnwys cerdded bryniau a nofio mewn dw\u0302r agored"}, {"text_idx": "#000055", "text": "Ar gael mewn amrywiaeth o wahanol fformatau a lliwiau.Yn ogystal a\u0302 logos cyffredinol y DU, mae gan bob rhanbarth Mentro\u2019n Gall ei logo ei hun"}, {"text_idx": "#000056", "text": "Ffilmiau yn seiliedig ar wybodaeth generig Mentro\u2019n Gall a gwybodaeth sy\u2019n benodol i weithgareddau fel beicio mynydd neu badlfyrddio.Defnyddiwch y codau mewnosod i\u2019w hychwanegu\u2019n hawdd at eich cynnwys ar-lein neu eu lawrlwytho i\u2019w chwarae ar eich sgriniau teledu mewn mannau cyhoeddus a/neu ystafelloedd"}, {"text_idx": "#000057", "text": "Mae\u2019r codau hyn yn rhai y gellir eu lawrlwytho ac maen nhw\u2019n ffordd hawdd o ddarparu dolen at Mentro\u2019n Gall / AdventureSmart.UK"}, {"text_idx": "#000058", "text": "Lawrlwythwch nhw, eu hargraffu a\u2019u gosod mewn lleoedd amlwg i bawb eu gweld. Fel arall, gallwch eu cynnwys mewn cylchlythyrau neu eu rhannu trwy eich digwyddiadau cymdeithasol"}, {"text_idx": "#000059", "text": "P\u2019un a ydych yn defnyddio\u2019r negeseuon, logos, ffilmiau, codau QR neu bosteri, yr oll a ofynnwn yw eich bod yn cydymffurfio a\u0302\u2019r Canllawiau Cyfathrebu a Brand Mentro\u2019n Gall. Mae brandio Mentro\u2019n Gall wedi\u2019i gynllunio i eistedd yn gyfforddus ochr yn ochr a\u0302\u2019ch brand chi eich hun. Gallwch ymgorffori\u2019r negeseuon yn eich cynnwys fel ei fod yn adlewyrchu eich to\u0302n chi neu\u2019n cyfeirio\u2019n uniongyrchol at yr ymgyrch i wneud y gorau o\u2019r brand cryf Mentro\u2019n Gall i roi hyder i\u2019ch cwsmeriaid bod y wybodaeth a ddarparwyd wedi\u2019i datblygu gan yr arbenigwyr blaenllaw yn y maes diogelwch yn yr awyr agored yn y DU ac Iwerddon."}, {"text_idx": "#000060", "text": "Mae\u2019r dewis o ddelweddau a ddefnyddir i gefnogi negeseuon Mentro\u2019n Gall yn ffactor pwysig wrth eu cyfathrebu\u2019n effeithiol; os yw llun yn siarad mil o eiriau, yna mae llun da yn dweud cymaint mwy!"}, {"text_idx": "#000061", "text": "Mae angen i ddelweddau fod; \u2013 O ansawdd uchel \u2013 Yn bachu diddordeb \u2013 Yn Ddeinamig \u2013 Ni ddylai fod yn llawn ystrydebau"}, {"text_idx": "#000062", "text": "Rhaid i bob delwedd sy\u2019n cynnwys pobl ddangos arferion diogelwch da yn unol a\u0302\u2019r negeseuon allweddol, a\u2019r offer/cit priodol ar gyfer y gweithgaredd/amodau a ddangosir."}, {"text_idx": "#000063", "text": "Os yn bosibl defnyddiwch ddelweddau sy\u2019n dangos pobl yn mwynhau eu gweithgareddau i helpu i gysylltu pobl a\u0302 thirweddau."}, {"text_idx": "#000064", "text": "Ceisiwch ddefnyddio delweddau gyda modelau sy\u2019n cynrychioli\u2019ch cwsmeriaid. Osgowch ddelweddau sy\u2019n edrych fel ffotograffiaeth o\u2019r llyfrgell sy\u2019n edrych braidd yn ffug, anelwch at luniau o bobl a golygfeydd sy\u2019n edrych yn naturiol."}, {"text_idx": "#000065", "text": "Os ydych chi\u2019n cael trafferth dod o hyd i\u2019r delweddau cywir, yna rhowch floedd i ni, a dylem allu dod o hyd i rai i chi."}, {"text_idx": "#000067", "text": "Gallwch ddechrau defnyddio negeseuon ac adnoddau Mentro\u2019n Gall yn syth bin, does dim byd i\u2019ch atal rhag darllen y pecyn cymorth hwn a bwrw ati. Fodd bynnag, mae dros 100 o sefydliadau a busnesau wedi mynd un cam ymhellach ac wedi dod yn bartneriaid swyddogol Mentro\u2019n Gall."}, {"text_idx": "#000068", "text": "eich logo a dolen i\u2019ch gwefan chi o /\ngwahoddiad i ymuno a\u0302 fforwm ar-lein Cartref Mentro\u2019n Gall / AdventureSmart Basecamp lle mae ein partneriaid yn rhannu eu syniadau a\u2019u newyddion\ny cyfle i gymryd rhan mewn prosiectau Mentro\u2019n Gall ledled y DU ac Iwerddon\nllinell gymorth at di\u0302m Ymgyrch Mentro\u2019n Gall sy\u2019n hapus i gynnig cymorth a chyngor ar bopeth sy\u2019n ymwneud a\u0302 \u2018 diogelwch awyr agored\u2019."}, {"text_idx": "#000069", "text": "Mae holl bartneriaid Mentro\u2019n Gall yn llofnodi Memorandwm Cyd-ddealltwriaeth (MC) sy\u2019n amlinellu gweledigaeth, cenhadaeth a nodau craidd yr ymgyrch."}, {"text_idx": "#000072", "text": "Bob blwyddyn mae ein gwasanaethau brys gwirfoddol (Achub Mynydd a\u2019r RNLI) yn ymateb i lawer o ddigwyddiadau y gellid bod wedi\u2019u hosgoi pe bai\u2019r bobl dan sylw wedi treulio ychydig o amser ac ymdrech yn cynllunio eu diwrnod. Yn syml, nid oedd llawer o\u2019r bobl a achubwyd yn ymwybodol o\u2019r risgiau yr oeddent yn eu cymryd ac felly nid oeddent yn gallu cymryd y camau gweithredu er mwyn aros yn ddiogel."}, {"text_idx": "#000073", "text": "Mae timau achub yn aml yn achub yn ystod yr amodau mwyaf heriol gan roi eu timau mewn perygl. Drwy rannu\u2019r negeseuon Mentro\u2019n Gall mae gennych chi\u2019r potensial i leihau digwyddiadau a thrwy hynny o bosibl achub bywydau\u2019r bobl sy\u2019n cael eu hachub a\u2019r achubwyr."}, {"text_idx": "#000074", "text": "Felly, hoffem ddiolch yn fawr i bawb sy\u2019n annog pobl i #Fentro\u2019nGall!"}, {"text_idx": "#000076", "text": "Gyda hanes cyfunol o dros 120 o flynyddoedd, mae ein siopau dringo a thechnegol offer awyr agored sefydledig yn aros-fannau allweddol ar gyfer ymwelwyr ag Ambleside, Llanberis a Chapel Curig."}, {"text_idx": "#000077", "text": "Yn ystod y pandemig covid, gwelsom fewnlifiad mawr o gwsmeriaid newydd yn defnyddio\u2019r awyr agored am y tro cyntaf, ac roedd llwybr eu taith tuag at eu hanturiaethau awyr agored yn cael eu llywio gan y cyfryngau cymdeithasol yn hytrach na\u2019r llwybr ysgol, prifysgol neu glwb mwy traddodiadol. Newidiodd y cwestiynau yr oedd pobl yn eu gofyn i ni, fel y gwnaeth agweddau wrth dderbyn neu wrthod ein cyngor, er enghraifft; pan dynnwyd sylw at y rhagolygon tywydd mynyddig sy\u2019n cael eu postio\u2019n ddyddiol yn ein siopau, roedd hyn yn cael ei gyfarch a\u0302 syndod ac weithiau anghrediniaeth y gallai\u2019r tywydd fod yn wahanol ar ben y bryniau o\u2019i gymharu a\u0302\u2019r dyffrynnoedd."}, {"text_idx": "#000078", "text": "Trwy gyfrwng ein perthynas sefydledig gyda\u2019n Timau Achub Mynydd lleol, ac yn wir, ein haelodau staff ni ein hunain sy\u2019n wirfoddolwyr ar y Timau Achub Mynydd, roedd yn amlwg bod nifer y galwadau allan yn cynyddu\u2019n gyflym, felly fe wnaethom ofyn y cwestiwn i ni ein hunain \u2013 beth allwn ni ei wneud i helpu? Daeth ein hateb ar ffurf cerdyn busnes dwbl bach yn gofyn y 3 chwestiwn allweddol Mentro\u2019n Gall, darparu rhestr offer / cit sylfaenol a chynnig cyfeiriadau gwefannau ar gyfer Gwasanaeth Gwybodaeth Tywydd ar y Mynydd, y Co\u0302d Cefn Gwlad a\u2019r chwaer wefan i\u2019n siop ar-lein; Academi Awyr Agored Joe Brown, gan gynnig cyfoeth o gyngor am ddim ar-lein. Yn anad dim, maent wedi\u2019u cynllunio i annog ein cwsmeriaid i gadw\u2019n ddiogel a chael hwyl."}, {"text_idx": "#000079", "text": "Wedi\u2019u hargraffu ar bapur wedi\u2019i ailgylchu gydag inciau bioddiraddadwy, maent yn cynnig ffordd ecogyfeillgar o annog pobl i aros a meddwl am funud bach a meddwl cyn mynd allan i\u2019r hyn a all fod yn amgylchedd anodd a heriol. Mae\u2019r amgylchedd awyr agored yn gwneud lles i bob un ohonom mewn cymaint o ffyrdd ond mae angen parchu\u2019r union natur hwnnw."}, {"text_idx": "#000080", "text": "Mae\u2019r cardiau ar gael wrth bob pwynt talu ac rydym wedi eu rhoi i ddarparwyr llety a chaffis lleol i\u2019w gadael ar fyrddau neu i\u2019w hychwanegu at becynnau croeso. Y syniad yw eu bod yn dod yn bwynt trafodaeth anymwthiol dros frecwast neu goffi..... ac efallai yn hysbyseb ysgafn ar gyfer ein siopau arbenigol gwych sy\u2019n cynnig ychydig mwy na dim ond offer penigamp."}]